На основу члана 40. став 1. тачке 6. СтатутаОпштине Чајетина („Службени лист Општине Чајетина“, број 2/2019 ), и члана 13а. Одлуке о отуђењу и давању у закуп грађевинског земљишта („Службени лист Општине Чајетина“, број 7/2010, 8/2012, 5/2014, 1/2017…2/2018 ), Скупштина општине Чајетина, са седници одржаној дана 13. јуна 2022. године, донела је

**ОДЛУКУ** **О ПРИЗНАВАЊУ ТРОШКОВА ИЗМЕШТАЊА ПОДЗЕМНИХ ИНСТАЛАЦИЈА ’’ EVROPA CBA’’ D.O.O ЧАЧАК**

**I**

Признају се трошкови за измештање комуналне инфраструктуре – постојећих електро и ПТТ инсталација ’’ EVROPA CBA’’ D.O.O ЧАЧАК са к.п број 4577/738 КО Чајетина у износу од 1.248.078,00 динара без ПДВ-а што представља обрачун изведених радова у складу са Записником о изведеним радовима овереним од овлашћеног лица .

**II**

За наведени износ из тачке 1. ове одлуке биће умањен обрачун доприноса за уређивање грађевинског земљишта ради изградње објекта овог инвеститора на кат. парцели број 4577/61 ( спојене парцеле 4577/738 и 45877/61 ) КО Чајетина.

**III**

Одлуку доставити:’’ EVROPA CBA’’ D.O.O ЧАЧАК , Булевар Танска Рајић бр. 9. 32 000 Чачак , Општинској управи и архиви Скупштине општине.

**СКУПШТИНА ОПШТИНЕ ЧАЈЕТИНА**

**Број: 400-436/2022-02 од 13. јуна 2022. године**

 **ПРЕДСЕДНИК**

 **Скупштине општине**

*Арсен Ђурић*